Diari Oficial de la Generalitat Valenciana


Sumari del DOGV 7138, del 24-10-2013 (2013/10350)

RESOLUCIÓ de 11 de juliol de 2013, del secretari autonòmic de Justícia de la Conselleria de Governació i Justícia, per la qual s'acorda inscriure l'extinció judicial de la Fundación Grupo Real de la Comunitat Valenciana i l'obertura del procediment de liquidació d'esta.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7138

Data del DOGV
:   24-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10915


Data del document
:   11-07-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 11 de juliol de 2013, del secretari autonòmic de Justícia de la Conselleria de Governació i Justícia, per la qual s'acorda inscriure l'extinció judicial de la Fundación Grupo Real de la Comunitat Valenciana i l'obertura del procediment de liquidació d'esta. [2013/10673]  
Vista l'extinció de la Fundación Grupo Real de la Comunitat Valenciana, conforme els següents  
  
Fets  
  
Primer  
La Fundación Grupo Real de la Comunitat Valenciana es va inscriure al Registre de Fundacions de la Comunitat Valenciana amb el número 180-A, en virtut de Resolució de la secretària autonòmica de Justícia, de la Conselleria de Justícia i Administracions Públiques, de data 28 de juliol de 2008.  
  
Segon  
La Resolució del Jutjat de Primera Instància núm. 11 d'Alacant, de data 10 de maig de 2013, estima la demanda interposada per la Generalitat contra la Fundación Grupo Real de la Comunitat Valenciana en els termes següents:  
 «... estimant totalment la demanda interposada per la Generalitat Valenciana, ?contra la Fundación Real de la Comunitat Valenciana declarada en situació processal de rebel·lia, he de declarar i declare la dissolució per la causa d'extinció prevista en l'article 31, apartat c, de la Llei 50/2002... de la Fundación Real de la Comunitat Valenciana i, al mateix temps, he d'acordar la inscripció de la present resolució judicial de dissolució per causa d'extinció de la mencionada fundació en el Registre de Fundacions de la Generalitat Valenciana.»  
  
Fonaments de dret  
  
Primer  
L'article 10 del Decret 19/2012, de 7 de desembre, del President de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Governació i Justícia, aprovat pel Decret 194/2012, de 21 de desembre del Consell, determinen que a esta conselleria correspon exercir, entre altres, les competències en matèria de fundacions.  
  
Segon  
L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, establix que el Protectorat d'estes fundacions l'exercix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer  
Esta Secretaria Autonòmica de Justícia és competent per a conéixer i resoldre el present expedient d'inscripció en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat pel referit Decret 68/2011, així com per a l'obertura del procediment de liquidació atenent el que disposa la Resolució de 19 d'abril de 2013, de la Conselleria de Governació i Justícia, sobre delegació de l'exercici de competències en matèria de fundacions en la Secretaria Autonòmica de Justícia (DOCV 26 d'abril de 2013, núm. 7.012).  
  
Quart  
Declarada l'extinció de la Fundació Grupo Real de la Comunitat Valenciana, en virtut de la resolució judicial del Jutjat de Primera Instància núm. 11 d'Alacant, de data 10 de maig de 2013, a l'empara del que establixen els articles 31 i 32 de la Llei 50/2002, de 26 de desembre, de Fundacions, s'inscriu esta declaració judicial d'extinció de la Fundació, així com s'acorda l'obertura del corresponent procediment de liquidació, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
  
Primer  
Inscriure, en el Registre de Fundacions de la Comunitat Valenciana, la declaració judicial d'extinció de la Fundació Grupo Real de la Comunitat Valenciana, en els termes de la resolució judicial del Jutjat de Primera Instància núm. 11 d'Alacant, de data 10 de maig de 2013.   
  
  
Segon  
Acordar l'obertura del procediment de liquidació de la Fundació Grupo Real de la Comunitat Valenciana.  
Notifiqueu esta resolució que és definitiva en via administrativa i contra esta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí de poder interposar, si és el cas, recurs potestatiu de reposició, en el termini d'un mes davant del conseller de Governació i Justícia, o qualsevol altre recurs que estime procedent.   
  
  
València, 11 de juliol de 2013.- El secretari autonòmic de Justícia: Antonio Gastaldi Mateo.